Met die uitsondering van aKing was daar nie juis Vrydag enige optredes waarin ek belanggestel het nie. As Å‰ groot rockliefhebber was ek taamlik teleurgesteld in hierdie jaar se kunstenaars. Ek verstaan dat Oppikoppi moet groei en diversifiseer om meer feesgangers te lok, maar vir my sal Oppikoppi altyd Å‰ rockfees bly.
aKing het Å‰ fantastiese vertoning gehad. Å‰ Uitstekende vermenging van ou en nuwe musiek het die skare behoorlik aan hul lippe laat hang.
Nadat ons Å‰ rukkie na Stoker op die James Philips verhoog gekyk het, het ons besluit om te gaan slaap. Oppikoppi was nog twee dae lank en min slaap en die Bosveldson het sy tol begin eis.
Terwyl ek vergeefs in my tent aan die slaap probeer raak het, (Oppikoppi is nie Å‰ stil plek nie), het 20 000 stemme wat deur die bosveldnag weergalm het, dit duidelik gemaak dat die Parlotones Å‰ groot indruk op die gehoor gemaak het.
Saterdagoggend het feesgangers stadig maar seker begin ontwaak. Die pas was duidelik stadiger as Vrydag en heelwat Rehidrate en Grandpa’s moes help om die feesgangers aan die gang te kry. Dinge het meer ernstig geword, die stof was meer, die badkamers baie vuiler en die drank heelwat minder. Die kampterrein het stadig maar seker soos Å‰ ashoop begin lyk. Die stof was ook die ergste wat ek dit nog ervaar het. Ek het vir die eerste maal permanent my buff gedra om die stof uit my neus te hou.
Dit was ook die eerste jaar dat daar vir my Å‰ element van gevaar aan die fees verbonde was. Polisiemanne was orals; op perde, met honde, te voet. Ons het ook gesien hoe twee dwelmhandelaars gevang word. Twitter en Facebook was vol waarskuwings oor diewe... Ons was so effe onrustig.
Net soos Vrydag het die groot name wat vandag sou speel, my nie beïndruk nie. Black Cat Bones en Desmond and the Tutus was die uitsondering. Nog Å‰ baie lekker vertoning was Tweak se reünievertoning. Met Å‰ sterk ondertoon van nostalgie het die groep die gehoor op hul voete gehad.
Karen Zoid het seker die beste vertoning van haar lewe gegee. Sy het die gehoor op hul voete gehad met van haar grootste treffers soos “Afrikaners is plesierig,” en “Engel”. Sy het ook Å‰ uitstekende Metallica-cover gedoen en Francois van Coke het ook by haar aangesluit om Å‰ liedjie te sing.
Die ander hoogtepunt van die aand was Francois van Coke. Hoewel hy verskeie van sy nuwe solo-album se snitte gesing het en die gehoor nog nie die musiek so lekker geken het nie, kon Francois nogtans daarin slaag om die gehoor te bekoor. Feesgangers was in ekstase oor sy “Smells like teen spirit”-cover van Nirvana. Die Northam Uitgewasde koor vir Mans en Vroue en Karen Zoid het ook by hom aangesluit vir Å‰ cover van die Fokofpolisiekar liedjie “Skynheilig”. Die hoogtepunt van die aand en waarskynlik die fees was die “Toe vind ek jou”-duet van Karen en Francois. Å‰ Mens moes mooi luister om die twee bo die samesang van die gehoor te hoor.
Nadat ons op Å‰ musiek “high” terug kamp toe is, het ons die skokontdekking gemaak dat diewe ons tente met messe verskeur het om binne te kom. Gelukkig was al ons waardevolle besittings in die kar toegesluit, maar ons bure het duisende rande se kamptoerusting verloor.
By verdere ondersoek het dit geblyk dat talle mense in die omgewing slagoffers van die booswigte was. Verskeie tente is beskadig. Slaapsakke, tente, kamptoerusting en selfone is gesteel. Oppikoppi het my vir die eerste maal in vier jaar in die steek gelaat. Ons Oppikoppi het op Å‰ effense antiklimaks geëindig.
â— Petronell Vorster is besig met haar Honneursgraad in Kommunikasiekunde aan die Vaalkampus van die Universiteit van Noordwes. Sy is pas aangestel as fotoredakteur vir Aardklop se feeskoerant, Spat, wat weer vanaf 5 tot 10 Oktober in Potchefstroom gehou word. Andersinds lees sy enigiets wat sy in die hande kan kry en skryf is vir haar Å‰ passie. In haar vrye tyd maak sy plantjies en rose bymekaar vir haar nuwe tuin.
Besoekers tot datum: 300784